
ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 327 (1) 

Τροποποίηση και συμπλήρωση του Π.Δ. 599/1985 (Α' 
213) και του Π.Δ. 125/1986 (Α' 43), όπως ισχύουν, σε 


συμμόρφωση προς τις οδηγίες 91/69/ΕΟΚ, 91/687/ 
ΕΟΚ και 91/688/ΕΟΚ του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1 και 3 του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε με το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος 


και του Οργανισμού Εφοδιασμού ΕΥΡΑΤΟΜ (Α' 70) και 
του άρθρου 3 αυτού, όπως αντικαταστάθηκε με το άρθρο 
65 του Ν. 1891/1990 (Α' 101). 

β. Του άρθρου 20 παρ. 1 περίπτ. 4 του Ν. 248/1914 
«Περί οργανώσεως της Ζωοτεχνικής και Κτηνιατρικής 
Υπηρεσίας», όπως προστέθηκε με το άρθρο του Α.Ν. της 
23.1.1936 (Α' 47). 

γ. Της υπ’ αρίθμ. 6033/1994 απόφασης του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γεωργίας Φ. Κωνσταντίνου 
και Β. Βασιλακάκη» (Β' 550). 

δ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137), όπως αυτό προστέθηκε με 
το άρθρο 27 του Ν. 2081/1992 (Α' 154) και το γεγονός ότι 
από τις διατάξεις του παρόντος Διατάγματος δεν προκα- 
λείται δαπάνη σε βάρος του κρατικού προϋπολογισμού. 

2. Τις με αρίθμ. 334 και 399/1994 γνωμοδοτήσεις του 
Συμβουλίου της Επικράτειας, μετά από πρόταση του 
Υπουργού Εθνικής Οικονομίας και του Υφυπουργού Γε- 
ωργίας, αποφασίζουμε: 

Άρθρο 1 
Σκοπός 

Σκοπός του παρόντος Διατάγματος είναι η τροποποίηση 
και συμπλήρωση των Π.Δ. 599/1985 «Υγειονομικοί όροι 
που πρέπει να πληρούν τα νωπά κρέατα τα οποία απο- 
στέλλονται από Κράτη - Μέλη των Ευρωπαϊκών Κοινοτή¬ 
των (Ε.Κ.) ή εισάγονται από τρίτες χώρες στην Ελλάδα» (Α’ 
213) και 125/1986 «Υγειονομικοί όροι τους οποίους πρέ¬ 
πει να πληρούν τα ζώντα ζώα (βοειδή και χοίροι) που απο- 
στέλλονται στην Ελλάδα από Κράτη - Μέλη των Ευρωπα- 
παϊκών Κοινοτήτων ή εισάγονται σε αυτή από τρίτες χώ¬ 
ρες» (Α’ 43), όπως ισχύουν, σε συμμόρφωση προς τις οδη¬ 
γίες: 

α. 91/69/ΕΟΚ του Συμβουλίου της 28ης Ιανουάριου 
1991 «για την τροποποίηση της οδηγίας 72/462/ΕΟΚ 
σχετικά με τα υγειονομικά προβλήματα και τα υγειονομικά 
μέτρα κατά την εισαγωγή ζώων του βοείου και χοιρείου εί¬ 
δους, νωπών κρεάτων καθώς και προϊόντων με βάση το 
κρέας προέλευσης τρίτων χωρών προκειμένου να περιλη- 
φθούν σε αυτή και τα ζώα προβείου και ςιγείου είδους» 
(Ε.Ε. αρ. 1.46, της 19.2.91, σελ. 37). 

β. 91/687/ΕΟΚ του Συμβουλίου της 11ης Δεκεμβρίου 
1991 «για την τροποποίηση των οδηγιών 64/432/ΕΟΚ, 
72/461 /ΕΟΚ και 80/215/ΕΟΚ όσον αφορά ορισμένα μέ- 

τρα σχετικά με την πανώλη των χοίρων» (Ε.Ε. αρ. 1.377, 
της 31.12.91, σελ. 16) και 

γ. 91/688/ΕΟΚ του Συμβουλίου της 11ης Δεκεμβρίου 
1991 «για την τροποποίηση της οδηγίας 72/462/ΕΟΚ για 
τα υγειονομικά προβλήματα και τα υγειονομικά μέτρα 
κατά την εισαγωγή ζώωΟ του βοείου, χοιρείου, προβείου 
και αιγείου είδους, νωπών κρεάτων ή προϊόντων με βάση 
το κρέας προέλευσης τρίτων χωρών» (Ε.Ε. αρ. 1.377, της 
31.12.91, σελ. 18). 

Αρθρο 2 

(άρθρο 1 παρ. 2 και 3 της οδηγίας 91/688/ΕΟΚ, άρθρο 2 
παρ. 2 της οδηγίας 91/687/ΕΟΚ) 

Το Π.Δ. 599/1985 (Α' 213), όπως ισχύει, τροποποιείται 
και συμπληρώνεται ως εξής: 

1. Στο άρθρο 4 παρ. 4 μετά την περίπτωση, ε) προστίθε¬ 
ται περίπτωση στ) που έχει ως εξής: 

«στ) Το κρέας δεν υπόκειται στα υγειονομικής (ρύσεως 
περιοριστικά μέτρα, που απορρέουν από την εφαρμογή 
των διατάξεων του Π.Δ. 707/1982 (Α' 150), όπως ισχύει, 
σχετικά με την καταπολέμηση της κλασικής πανώλης των 
χοίρων». 

2. Στο άρθρο 19 παρ. 2 μετά την περίπτ. β) προστίθεται 
περίπτωση γ) που έχει ως εξής: 

«γ) Στις οποίες δεν έχει διαπιστωθεί καμμία περίπτωση 
κλασικής πανώλης των χοίρων τουλάχιστον κατά τους δώ¬ 
δεκα (12) τελευταίους μήνες, στις οποίες δεν έχει επιτρα- 
πεί ο εμβολιασμός κατά της κλασικής πανώλης των χοίρων 
τουλάχιστον κατά τους δώδεκα (12) τελευταίους μήνες 
και στις οποίες δεν έχει εμβολιαστεί κανένας χοίρος κατά 
την κλασικής πανώλης των χοίρων κατά τους δώδεκα τε¬ 
λευταίους μήνες». 

3. Στο άρθρο 20 περίπτωση β) στη φράση «κατά παρέκ¬ 
κλιση του άρθρου 19 παρ. 2 περίπτωση β)» αντικαθίσταται 
από τη φράση «κατά παρέκκλιση του άρθρου 19 παράγρα¬ 
φος 2 περιπτώσεις β) και γ)». 

Αρθρο 3 

(άρθρο 1 της οδηγίας 91/69 ΕΟΚ, άρθρο 1 της οδηγίας 
91/687/ΕΟΚ και άρθρο 1 παρ. 1 της οδηγίας 91/688/ 
ΕΟΚ). 

Το Π.Δ. 125/1986 (Α' 43), όπως ισχύει, τροποποιείται 
και συμπληρώνεται ως εξής: 

1. Ο τίτλος αντικαθίσταται ως εξής: 

«Υγειονομικοί όροι τους οποίους πρέπει να πληρούν τα 

ζώντα ζώα (βοειδή και χοίροι) που αποτελούν αντικείμενο 
συναλλαγών μεταξύ της Ελλάδος και των άλλων Κρατών - 
Μελών της Ευρωπαϊκής Ένωσης, καθώς και τα βοειδή, οι 
χοίροι και τα αιγοπρόβατα, που εισάγονται από τρίτες χώ¬ 
ρες, σε συμμόρφωση προς τις οδηγίες 64/432/ΕΟΚ και 
72/462/ΕΟΚ» (άρθρο 1 παρ. 1 Οδηγίας 91/69/ΕΟΚ). 

2. Το άρθρο 1 αντικαθίσταται ως εξής: 

«Με το παρόν Διάταγμα θεσπίζονται οι υγειονομικοί 
όροι τους οποίους πρέπει να πληρούν τα ζώντα ζώα (βοο¬ 
ειδή και χοίροι), που αποτελούν αντικείμενο συναλλαγών 
μεταξύ της Ελλάδος και των άλλων Κρατών - Μελών της 
Ευρωπαϊκής Ένωσης καθώς και τα βοειδή, οι χοίροι, οι αί¬ 
γες και τα πρόβατα που εισάγονται από τρίτες χώρες, κατά 
τα ειδικότερα κατωτέρω οριζόμενα» (άρθρο 1 παρ. 2 Οδη¬ 
γίας 91/69/ΕΟΚ). 

3. Στο άρθρο 3 περίπτ. θ) διαγράφονται οι λέξεις «πανώ- 
λους των χοίρων» (άρθρο 1, παρ. 1, σημείο 9) οδηγίας 91 / 
687/ΕΟΚ). 


4. Στο άρθρο 3 διαγράφονται οι περίπτ. ιδ), ιε) και ιστ) 
(άρθρο 1, παρ. 1, σημείο β) οδηγίας 91/687/ΕΟΚ). 

5. Στο άρθρο 4: 

α. Στην παρ. 2 περίπτ. β) εισαγωγική φράση διαγράφο¬ 
νται οι λέξεις «πανώλους των χοίρων» (άρθρο 1, παρ. 2, 
σημείο α) οδηγίας 91/687/ΕΟΚ), 

β) στην παρ. 2 περίπτ. β) υποπερίπτ. αα) διαγράφονται 
οι λέξεις «πανώλους των χοίρων και» (άρθρο 1 παρ. 2 ση¬ 
μείο β) οδηγίας 91/687/ΕΟΚ), 

γ) στην παρ. 2 περίπτ. β) η υποπερίπτ. ββ) αντικαθίστα¬ 
ται ως εξής: 

«ββ) τα ζώα των ειδών που είναι ευαίσθητα στην ασθέ¬ 
νεια που διαπιστώθηκε στη ζώνη προστασίας δεν μπορούν 
να εξέλθουν αυτής παρά μόνο εάν οδηγηθούν σε ένα σφα¬ 
γείο υπό την επίβλεψη της αρμόδιας τοπικής κτηνιατρικής 
αρχής, προς άμεση σφαγή» (άρθρο 1 παρ. 2 σημείο γ) της 
οδηγίας 91/687/ΕΟΚ). 

δ) στην παρ. 2 περίπτ. γ) υποπερίπτ. ββ) διαγράφονται 
οι λέξεις «πανώλους των χοίρων», (άρθρο 1 παρ. 2 σημείο 
δ) οδηγίας 91/687/ΕΟΚ), 

ε) στην παρ 4 η εισαγωγική φράση αντικαθίσταται από 
το ακόλουθο κείμενο: «4. Οι χοίροι εκτροφής ή αποδό- 
σεως πρέπει επιπλέον να προέρχονται από εκτροφές 
απαλλαγμένες από βρουκέλλωση. Όταν πρόκειται για χοί¬ 
ρους αναπαραγωγής ηλικίας άνω των τεσσάρων (4) μηνών, 
πρέπει να παρουσιάζουν στις δοκιμές που πραγματο¬ 
ποιούνται τριάντα (30) ημέρες πριν τη φόρτωση;» (άρθρο 
1 παρ. 2 σημείο ε) οδηγίας 91/687ΕΟΚ). 

6. Το άρθρο 5β αντικαθίσταται ως εξής: 

«Εκτός από τα μέτρα που προβλέπονται στο παρόν Δ/ 
γμα σχετικά με την κλασική πανώλη των χοίρων, οι χοίροι 
που αποστέλλονται από την Ελλάδα προς άλλο κράτος μέ¬ 
λος, πρέπει να μην προέρχονται από εκμεταλλεύσεις ή 
περιοχές οι οποίες υπόκεινται σε περιορισμούς λόγω κλα¬ 
σικής πανώλης των χοίρων, σύμφωνα με το Π.Δ/γμα 707/ 
1982 (Α' 150), όπως ισχύει» (άρθρο 1 παρ. 4 Οδηγίας 91 / 
687/ΕΟΚ). 

7. Ο τίτλος του Μέρους Β' αντικαθίσταται ως εξής: 

«Υγειονομικοί όροι τους οποίους πρέπει να πληρούν τα 

βοοειδή, οι χοίροι, τα πρόβατα και οι αίγες που εισάγονται 
στην Ελλάδα από τρίτες χώρες» (άρθρο 1 παρ. 1 και 7 οδη¬ 
γίας 91/69/ΕΟΚ). 

8. Το άρθρο 15 αντικαθίσταται ως εξής: 

«Στο μέρος Β' του παρόντος Δ/τος θεσπίζονται διατά¬ 
ξεις, που καθορίζουν τους υγειονομικούς όρους τους 
οποίους πρέπει να πληρούν τα ζώντα ζώα (βοοειδή και χοί¬ 
ροι) εκτροφής, απόδοσης ή σφαγής, καθώς και τα ζώντα 
αιγοπρόβατα αναπαραγωγής, εκτροφής, πάχυνσης ή 
σφαγής, σε συμμόρφωση προς την Οδηγία 72/462/ΕΟΚ 
του Συμβουλίου της 12ης Δεκεμβρίου 1972 (Ε.Ε. αρ. 
ί-302, της 31.12.1972, σελ. 28), όπως τροποποιήθηκε 
τελευταία με τις οδηγίες 91 /69/ΕΟΚ του Συμβουλίου της 
28ης Ιανουάριου 1991 (Ε.Ε. αρ. 1.46 της 19.2.91, σελ. 37) 
και 91/688/ΕΟΚ του Συμβουλίου της 11ης Δεκεμβρίου 
1991 (Ε.Ε. αρ. 1. 377 της 31.12.91 σελ. 18)» (άρθρο 1 
παρ. 2 Οδηγίας 91/69/ΕΟΚ). 

9. Στο άρθρο 16 

α. η περίπτ. β) αντικαθίσταται ως εξής: 

«β) Τρίτη χώρα: η χώρα στην οποία δεν εφαρμόζονται οι 
διατάξεις των οδηγιών 64/432/ΕΟΚ, 64/433/ΕΟΚ, 77/ 
99/ΕΟΚ και 91 /68/ΕΟΚ» (άρθρο 1 παρ. 4 Οδηγίας 91 / 
69/ΕΟΚ). 

β. η περίπτ. ε) αντικαθίσταται ως εξής: 

«ε) Εκμετάλλευση: η επίσημα ελεγχόμενη βιομηχανική 

ή εμπορική γεωργική επιχείρηση, που βρίσκεται στο έδα¬ 
φος τρίτης χώρας και όπου συνήθως διατηρούνται ή 
εκτρέφονται ζώα εκτροφής, απόδοσης ή σφαγής του βο¬ 
είου ή χοιρείου είδους ή ζώα αναπαραγωγής, εκτροφής, 
πάχυνσης ή σφαγής του προβείου ή αιγείου είδους» (άρ¬ 
θρο 1 παρ. 5 Οδηγίας 91/69/ΕΟΚ). 

10. Στο άρθρο 17 οι λέξεις «ζώντων βοοειδών και χοί¬ 
ρων» αντικαθίστανται από τις λέξεις «ζώντων βοοειδών, χοί¬ 
ρων, προβάτων και αιγών» (άρθρο 1 παρ. 6 οδηγίας 91/69/ 
ΕΟΚ). 

11. Στο άρθρο 18: 

α. Στην παρ. 1 περίπτ. α) πρώτη παύλα προστίθενται τα 
ακόλουθα: 

«την πανώλη των μικρών μηρυκαστικών, την επιζωοτική 
αιμορραγική νόσο, την ευλογιά των προβάτων, την ευλογιά 
των αιγών και τη νόσο της κοιλάδας του ΠΙΡΤ», (άρθρο 1 
παρ. 8 οδηγίας 91/69/ΕΟΚ). 

β. μετά την παρ. 3 προστίθενται παρ. 4, 5 και 6 που 
έχουν ως εξής: 

«4. Όσον αφορά την κλασική πανώλη των χοίρων, οι χοί¬ 
ροι πρέπει να προέρχονται από το έδαφος μιας τρίτης χώ¬ 
ρας η οποία: 

- ήταν απαλλαγμένη από την κλασική πανώλη των χοί¬ 
ρων τουλάχιστον κατά τους δώδεκα τελευταίους μήνες, 

- δεν επέτρεπε τον εμβολιασμό κατά τους δώδεκα τε¬ 
λευταίους μήνες, 

- δεν επιτρέπει την παρουσία, στο έδαφός της, χοίρων 
οι οποίοι έχουν εμβολιασθεί κατά το τελευταίο δωδεκά¬ 
μηνο (άρθρο 1 παρ. 1 οδηγίας 91/688/ΕΟΚ). 

5. Κατά παρέκκλιση της παραγράφου 4, μπορεί να επι¬ 
τρέπεται σύμφωνα με την κοινοτική διαδικασία των άρ¬ 
θρων 29 και 30 της οδηγίας 72/462/ΕΟΚ, η εισαγωγή χοί¬ 
ρων οι οποίοι προέρχονται από τμήμα του εδάφους της 
τρίτης χώρας, εφόσον ο εμβολιασμός κατά της κλασικής 
πανώλης των χοίρων δεν απαγορεύεται στο σύνολο του 
εδάφους της χώρας αυτής και το συγκεκριμένο τμήμα του 
εδάφους της τρίτης χώρας πληροί τους όρους που καθο¬ 
ρίζονται στην παρ. 4 του παρόντος άρθρου. 

6. Κατά παρέκκλιση της παραγράφου 4, σε περίπτωση 
εκδήλωσης κλασικής πανώλης των χοίρων σε τρίτη χώρα, 
η οποία πληροί τους όρους της παραγράφου 4, μπορεί 
σύμφωνα με την κοινοτική διαδικασία των άρθρων 29 και 
30 της οδηγίας 72/462/ΕΟΚ, να μειώνεται η περίοδος 
των δώδεκα μηνών που αναφέρεται στην πρώτη περί¬ 
πτωση της παραγράφου 4, σε έξι μήνες εφόσον: 

α) μια εστία ή ορισμένες γειτονικές, από επιζωοτική 
άποψη, εστίες σημειώνονται σε μια γεωγραφικά περιορι¬ 
σμένη περιοχή και 

β)ή οι εστίες έχουν πλήρως εξαλειφθεί εντός τριών μη¬ 
νών, χωρίς εμβολιασμό». 

12. Στο άρθρο 20 οι λέξεις «βοοειδών και χοίρων» αντι¬ 
καθίστανται από τις λέξεις «βοοειδών, χοίρων, προβάτων 
και αιγών» (άρθρο 1 παρ. 11 οδηγίας 91/69/ΕΟΚ). 

13. Στο άρθρο 21 παρ. 1 οι λέξεις βοοειδών και χοίρων 
αντικαθίστανται από τις λέξεις «βοοειδών, χοίρων, προβά¬ 
των και αιγών» (άρθρο 1 παρ. 12 και 13 οδηγίας 91/69/ 
ΕΟΚ). 

14. Στο άρθρο 22 παρ. 2 περίπτ. δ) οι λέξεις «τα βοοειδή 
και οι χοίροι» αντικαθίστανται από τις λέξεις «τα βοοειδή, 
οι χοίροι, τα πρόβατα και οι αίγες» (άρθρο 1 παρ. 14 και 15 
οδηγίας 91/69/ΕΟΚ). 

15. Στο άρθρο 26 παρ. 1 οι λέξεις «του βοείου και χοι- 
ρείου είδους» αντικαθίστανται από τις λέξεις «του βοείου, 
χοιρείου, προβείου και αιγείου είδους» (άρθρο 1 παρ. 20 
οδηγίας 91/69/ΕΟΚ). 


16. Στο παράρτημα ΣΤ' υπόδειγμα III, σημείο V, η πε¬ 
ρίπτ. γ) διαγράφεται. Οι περίπτ. δ), ε), ζ) και η) γίνονται 
αντίστοιχα περίπτ. γ), δ), ε) και στ) (άρθρο 1 παρ. 5 οδη¬ 
γίας 91/687/ΕΟΚ). 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο) ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ Ο ΥΦΥΠΟΥΡΓΟΣ ΓΕΟΡΓΙΑΣ 

Γ. ΠΑΠΑΝΤΩΝΙΟΥ Β. ΒΑΣΙΛΑΚΑΚΗΣ 

- «- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 328 (2) 

Συμμετοχή του Οργανισμού Γεωργικών Ασφαλίσεων 

(Ο.Γ.Α.) στις δαπάνες λειτουργίας Υπηρεσιών του Ελε¬ 
γκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Ν.Δ/τος 1265/1972 
περί ελέγχου των δαπανών του Κράτους, των Οργανισμών 
Τοπικής Αυτοδιοικήσεως και άλλων ΝΠΔΔ ως και των λο¬ 
γαριασμών των δημοσίων υπολόγων (ΦΕΚ 197) όπως συ- 
μπεριελήφθη στο άρθρο 89 του Π.Δ. 774/80 (ΦΕΚ 189). 

2. Τις διατάξεις του άρθρου 27 του Ν. 20811/92 (ΦΕΚ 
154Α). 

3. Την αριθμ. 2024/26.10.93 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. 
Ασφαλίσεων «Ανάθεση αρμοδιοτήτων στον Υφυπουργό 
Υγείας, Πρόνοιας και Κοιν. Ασφαλίσεων Φοίβο Ιωαννίδη» 
(ΦΕΚ 833/26.10.93). 

4. Το γεγονός ότι από τις διατάξεις του παρόντος επιβα¬ 
ρύνεται ο προϋπολογισμός του Οργανισμού Γεωργικών 
Ασφαλίσεων (Ο.Γ.Α.) με 7.700.000 δρχ. Για την κάλυψη 
της ανωτέρω δαπάνης έχει εγγραφεί η σχετική πίστωση 
στον προϋπολογισμό του Ο.Γ.Α. (Κ.Α. 04395). 

5. Την 541/1994 γνωμοδότηση του Συμβουλίου της 
Επικράτειας με πρόταση του Υπουργού Οικονομικών και 
του Υφυπουργού Υγείας, Πρόνοιας και Κοινωνικών Ασφα¬ 
λίσεων, αποφασίζουμε: 

Αρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του Οργα¬ 
νισμού Γ εωργικών Ασφαλίσεων, για την διενέργεια κατα¬ 
στατικού ελέγχου των οικονομικών διαχειριστικών χρή¬ 
σεων ετών 1983 έως και 1993, βαρύνει εξ ολοκλήρου τον 
προϋπολογισμό του Οργανισμού αυτού. 

2. Η δαπάνη της προηγουμένης παραγράφου ορίζεται 
στο ποσό των επτά εκατομμυρίων επτακοσίων χιλιάδων 
(7.700.000) δραχμών. 

3.0 χρόνος ελέγχου των παραπάνω χρήσεων δεν δύνα- 
ται να ξεπερνά τους δυο (2) μήνες για κάθε χρήση. 

Αρθρο 2 

Η ισχύς των διατάξεων του παρόντος αρχίζει από της 
δημοσιεύσεώς του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΛΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 329 (3) 

Συγχώνευση του Ταμείου Επικουρικής Ασφαλίσεως 

Υπαλλήλων Εθνικού Οργανισμού Καπνού στον Ειδικό 

Τομέα Ασφάλισης Μισθωτών που λειτουργούν στο ΙΚΑ 

(ΙΚΑ-ΕΤΕΑΜ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 76 του Ν. 
2084/92 (Α' 165). 

2. Τις διατάξεις του άρθρου 6 του Ν. 1358/1983 (Α’ 64). 

3. Τα άρθρα 23 παρ. 1 στοιχ. στ και 24 παρ. 1 και παρ. 2 
στοιχ. γ, 26 παρ. 1 και 27 παρ. 1 στοιχ. δ του Ν. 1558/ 
1985 (Α’ 154). 

4. Τις διατάξεις του άρθρου 27 του Ν. 2081/1992 (Α’ 
154). 

5. Την 2024/1993 (Β’ 833) κοινή απόφαση του Πρωθυ¬ 
πουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων. 

6. Τη διάταξη της παρ. 5 του άρθρου 15 του Π.Δ. 213/ 
1992 (Α’ 102). 

7. Την αναλογιστική μελέτη που συντάχθηκε το Νοέμ¬ 
βριο του 1993 για το Ταμείο Επικουρικής Ασφαλίσεως 
Υπαλλήλων Εθνικού Οργανισμού Καπνού. 

8. Την απόφαση του Δ.Σ. του Ταμείου Επικουρικής 
Ασφαλίσεως Υπαλλήλων Εθνικού Οργανισμού Καπνού 
που λήφθηκε στην αριθ. 1857/26.1.1993 συνεδρίασή 
του. 

9. Τη γνώμη του Δ.Σ. του ΙΚΑ που διατυπώθηκε στην 
αριθ. 5/1/20.1.1994 συνεδρίασή του. 

10. Το γεγονός ότι από τις διατάξεις αυτού του διατάγ¬ 
ματος προκαλείται δαπάνη σε βάρος του προϋπολογισμού 
του ΙΚΑ-ΕΤΕΑΜ της τάξεως των 294 εκ δρχ. περίπου για 
όλο το έτος 1994 και στο διηνεκές το ποσό 6.033,5 εκατ. 
δρχ. περίπου. Μέρος του ποσού αυτού θα καλυφθεί από 
την περιουσία του συγχωνευόμενου Ταμείου και το υπό¬ 
λοιπο ποσό θα αντιμετωπισθεί από τον κατ’ έτος καταρτι¬ 
ζόμενο προϋπολογισμό του ΙΚΑ-ΕΤΕΑΜ. 

11. Την γνωμοδότηση του Συμβουλίου Κοινωνικής 
Ασφαλίσεως που διατυπώθηκε στην 40η/22.6.1994 συ¬ 
νεδρίασή του της ΚΖ περιόδου. 

12. Την 486/1994 γνωμοδότηση του Συμβουλίου της 
Επικράτειας, μετά από πρόταση του Υπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο 1 

Το Ταμείο Επικουρικής Ασφαλίσεως Υπαλλήλων Εθνι¬ 
κού Οργανισμού Καπνού συγχωνεύεται στον Ειδικό Τομέα 


Επικουρικής Ασφάλισης Μισθωτών, που λειτουργεί στο 
ΙΚΑ (ΙΚΑ-ΕΤΕΑΜ). 

Άρθρο 2 

1. Οι ασφαλισμένοι και συνταξιούχοι του συγχωνευόμε¬ 
νου Ταμείου γίνονται ασφαλισμένοι και συνταξιούχοι του 
ΙΚΑ-ΕΤΕΑΜ. 

2. Ο χρόνος ασφάλισης στο συγχωνευόμενο Ταμείο, 
συμπεριλαμβανομένου και αυτού που με βάση τις διατά¬ 
ξεις του καταστατικού του έχει αναγνωρισθεί ή προσμε- 
τρηθεί από προϋπηρεσία ή άλλη αιτία, θεωρείται ως χρό¬ 
νος ασφάλισης στο ΙΚΑ-ΕΤΕΑΜ. 

3. Η ασφαλιστική σχέση των ασφαλισμένων του Ταμείου 
διέπεται από την συγχώνευση και μετά από τις διατάξεις 
του ιδρυτικού Νόμου και του Καταστατικού του ΙΚΑ- 
ΕΤΕΑΜ. 

Άρθρο 3 

Η ισχύς του παρόντος Π.Δ/τος αρχίζει από την πρώτη 
του επόμενου μήνα από εκείνον της δημοσίευσής του 
στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 330 (4) 

Τροποποίηση των παρ. 1 και 2 του άρθρου 6 του Κανονι¬ 
σμού Κλάδου Υγείας του Ταμείου Ασφαλίσεως Συμβο¬ 
λαιογράφων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 3680/ 
1957 «περί τροποποιήσεως των περί Συμβολαιογράφων 
και Υποθηκοφυλάκων διατάξεων, περί εξαλείψεως υπο¬ 
θηκών κλπ» (Α 56). 

2. Τις διατάξεις των άρθρων 23 (παρ. 1 εδάφ. στ), 24 
(παρ. 2 εδάφ. γ) και 27 (παρ. 1 εδάφ. δ) του Ν. 1558/1985 
«Κυβέρνηση και Κυβερνητικά Όργανα» (Α 137) και των 
άρθρων 5 και 14 του Π.Δ/τος 437/1985 «Καθορισμός και 
ανακατανομή των αρμοδιοτήτων των Υπουργείων» (Α 
157). 

3. Τις διατάξεις της παρ. 5 του άρθρου 15 του Π. Δ/τος 
213/1992 «Οργανισμός της Γενικής Γραμματείας Κοινω¬ 
νικών Ασφαλίσεων» (Α 102). 

4. Την αρ. 2024/26.10.1993 Κοινή Απόφαση του Πρω¬ 

θυπουργού και του Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων, 
Φοίβο Ιωαννίδη» (Β 833). ' 

5. Τη γνώμη του Δ.Σ. του Ταμείου Ασφαλίσεως Συμβο¬ 
λαιογράφων, που διατυπώθηκε στη συνεδρίαση της 
7.4.1994. 

6. Την αρ. 827/25.5.1994 αίτηση του Συμβολαιογραφι- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

κού Συλλόγου ΕφετεΙων Αθηνών - Πειραιώς, Αιγαίου και 
Δωδεκανήσου. 

7. Τη γνώμη του Συμβουλίου Κοινωνικής Ασφάλειας, 
που διατυπώθηκε κατά την αρ. 41 /29.6.1994 συνεδρίασή 
του της ΚΖ’ περιόδου. 

8. Την αρ. 475/1994 γνωμοδότηση του Συμβουλίου της 
Επικράτειας. 

9. Τις διατάξεις του άρθρου 27, του Ν. 2081/1992 (Α 
154). 

10. Το γεγονός ότι με το παρόν Π. Δ/γμα θα επιβαρυν¬ 
θεί το Ταμείο Ασφαλίσεως Συμβολαιογράφων με το ποσό 
των 25.000.000 δρχ. ετησίως που θα καλυφθεί από τις ει¬ 
σφορές των ασφαλισμένων, με πρόταση του Υπουργού 
Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Αρθρο μόνο 

Οι Παρ. 1 και 2 του άρθρου 6 του Β. Δ/τος 611 /1964 (Α 
173), που προστέθηκε με το άρθρο 3 του Π. Δ/τος 177/ 
1992 (Α 81), αντικαθίστανται ως εξής: 

«1. Το Ταμείο Ασφαλίσεως Συμβολαιογράφων παρέχει 
στους ασφαλισμένους του, οδοντιατρική περίθαλψη στην 
οποία περιλαμβάνονται όλες οι θεραπευτικές, ακτινολογι¬ 
κές, προσθετικές εργασίες δοντιών, όπως αυτές αναγρά¬ 
φονται κάθε φορά στο Κρατικό Τιμολόγιο και με τις τιμές 
που ορίζονται σ’ αυτό. Το ποσό που καταβάλλει το Ταμείο 
για τις ανωτέρω εργασίες, μετά την υποβολή των ανα¬ 
γκαίων δικαιολογητικών, καθορίζεται με απόφαση του 
Διοικητικού Συμβουλίου του Ταμείου και δεν δύναται να 
υπερβεί το ποσό των δρχ. 60.000 ετησίως για κάθε ασφα¬ 
λισμένο. 

2. Επίσης παρέχει στους ασφαλισμένους του, άπαξ, ορ¬ 
θοδοντική περίθαλψη, εφόσον κρίνεται αναγκαία για θε¬ 
ραπευτικούς και όχι αισθητικούς λόγους. 

Ειδικά για παιδιά ηλικίας μέχρι 17 ετών, παρέχεται ορ¬ 
θοδοντική περίθαλψη και για λόγους αισθητικούς. 

Η δαπάνη για την παροχή της ορθοδοντικής θεραπείας 
καθορίζεται με απόφαση του Διοικητικού Συμβουλίου του 
Ταμείου και δεν μπορεί να υπερβεί το ποσό των 200.000 
δραχμών. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝΙΚΟΝ ΑΣΦΑΛΙΣΕΩΝ 

ΦΟΙΒΟΣ ΙΟΑΝΝΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 331 (5) 

Αναγνώριση Νοσοκομειακών Μονάδων για ειδίκευση οδο¬ 
ντιάτρων στην ειδικότητα της Γναθοχειρουργικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παραγρ. 6 του άρθρου 1 του Νόμου 
1597/85 «Ρυθμίσεις για την εφαρμογή και ανάπτυξη του 
Εθνικού Συστήματος Υγείας και άλλες διατάξεις» (ΦΕΚ Α 
217/85). 


2. Το Π. Δ/γμα 200/88 «Όροι και προϋποθέσεις χορη- 
γήσεως του τίτλου της Οδοντιατρικής ειδικότητας της 
Γναθοχειρουργικής, (ΦΕΚ Α 87/88). 

3. Τη με αριθ. 4 της 96ης Ολομ./19.11.92 γνωμοδό¬ 
τηση της Ολομέλειας του Κεντρικού Συμβουλίου 
Υγείας. 

4. Τη διάταξη του άρθρου 29Α του Νόμου 1558/85 «Κυ¬ 
βέρνηση και Κυβερνητικά όργανα» (ΦΕΚ Α 137/85), η 
οποία προσετέθη με το άρθρο 27 του Ν. 2081 /92 (ΦΕΚ Α 
154/92). 

5. Τη με αριθ. ΔΥ3α/θΐκ. 370/13.7.94 (ΦΕΚ Β 832/94) 
Κοινή Απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων για «ανά¬ 
θεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων, Νικόλαο Φαρμάκη και 
Εμμανουήλ Σκουλάκη». 

6. Το γεγονός ότι απο τις διατάξεις του προωθούμενου 
Δ/γματος δεν προκαλείται δαπάνη σε βάρος του κρατικού 
προϋπολογισμού. Δαπάνη θα προκληθεί κατά την σύ¬ 
σταση των θέσεων των ειδικευομένων κατά Νοσοκομείο 
και το ύψος της οποίας θα υπολογισθεί κατά περί¬ 
πτωση. 

7. Τη γνωμοδότηση αρ. 520/1994 του Συμβουλίου της 
Επικράτειας, με πρόταση του Υφυπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1. 

Αναγνώριση καταλληλότητας Νοσοκομειακής Μονάδας 
για ειδίκευση οδοντιάτρων στην ειδικότητα της Γναθοχει- 
ρουργικής. 

Για να δοθεί έγκριση καταλληλότητας σε Νοσ/μειακή 
Μονάδα για ειδίκευση οδοντιάτρων στη Γναθοχειρουργική 
ειδικότητα, απαιτείται γνώμη του ΚΕ.Σ.Υ. και η οποία πα¬ 
ρέχεται, αφού υποβληθεί στη Γραμματεία αυτού σχετικό 
ερώτημα, συνοδευόμενο με τά ακόλουθα στοιχεία: 

α) Τον Οργανισμό του Νοσοκομείου που προβλέπει την 
σύσταση Γναθοχειρουργικού Τμήματος. 

β) Βεβαίωση του Νοσοκομείου για τον αριθμό των προ- 
βλεπομένων και τον αριθμό των αναπτυγμένων κλινών. 

γ) Δελτίο νοσηλευτικής κίνησης όπου αναφέρεται ο 
αριθμός των κατ’ έτος εισαχθέντων, των νοσηλευθέντων 
καθώς και των εξετασθέντων στα εξωτερικά ιατρεία 
ασθενών. 

δ) Βεβαίωση του Διευθυντή του Γναθοχειρουργικού 
Τμήματος για το είδος των χειρουργικών επεμβάσεων που 
πραγματοποιήθηκαν στη διάρκεια του τελευταίου 
έτους. 

ε) Βιογραφικά σημειώματα των ειδικευμένων ιατρών και 
οδοντιάτρων που υπηρετούν στο Γναθοχειρουργικό 
Τμήμα. 

Άρθρο 2. 

Αναγνώριση καταλληλότητας Νοσοκομειακής Μονάδας 
για πλήρη άσκηση ειδικευομένων στην ειδικότητα της 
Γναθοχειρουργικής παρέχεται, όταν πληρούνται οι παρα¬ 
κάτω απαραίτητες προϋποθέσεις: 

α) Να υπάρχει προσωπικό με εκπαιδευτική εμπειρία και 
κατά προτίμηση με διδακτορικό δίπλωμα. Είναι απαραί¬ 
τητο το προσωπικό να παρουσιάζει επιστημονική δραστη¬ 
ριότητα και συνεχή παρουσία με επιστημονικά δημοσιεύ¬ 
ματα κατά την τελευταία πενταετία. 

β) Να έχει τουλάχιστον 8 κλίνες σε ανεξάρτητο τμήμα. 

γ) Να έχει Εξωτερικό Ιατρείο με τον κατάλληλο εξοπλι¬ 
σμό. 

δ) Να προβλέπονται το λιγότερο δύο συγκεκριμένες 
ημέρες της εμβομάδας για την διενέργεια χειρουργικών 
επεμβάσεων με γενική αναισθησία σε κατάλληλα εξοπλι¬ 
σμένο χειρουργείο. Οι ημέρες αυτές θα είναι για τακτικά 
χειρουργεία πέραν των εκτάκτων χειρουργείων των εφη¬ 
μεριών. 

ε) Να έχει κατάλληλο εξοπλισμό σε μηχανήματα, εργα¬ 
λεία και όργανα. 

στ) Να υπάρχει εβδομαδιαίο πρόγραμμα λειτουργίας 
του Τμήματος με την κατανομή εργασίας και την ημερήσια 
απασχόληση του προσωπικού. 

ξ) Να υπάρχει θετές εκπαιδευτικό πρόγραμμα που να 
καλύπτει με φροντιστηριακή διδασκαλία όλα τα αναφερό- 
μενα στο Π.Δ. 200/1988 Κεφάλαια. (Η διενέργεια έρευ¬ 
νας και η δημοσίευση ερευνητικών εργασιών θα πρέπει να 
περιλαμβάνεται στους στόχους του εκπαιδευτικού προ¬ 
γράμματος). 

η) Να υπάρχει αρχείο ασθενών, βιβλιοθήκη, κατάλληλος 
χώρος για εκπαιδευτικές συγκεντρώσεις και οπτικοακου- 
στικά εκπαιδευτικά μέσα. 

θ) Να τηρείται για κάθε ειδικευμένο, βιβλίο δραστηριό¬ 
τητας όπου θα αναγράφονται οι επεμβάσεις τις οποίες 
έχει διενεργήσει ο ίδιος και εκείνες στις οποίες έχει βοη¬ 
θήσει σαν πρώτος ή δεύτερος βοηθός. 

Άρθρο 3. 

Καθορισμός αριθμού ειδικευομένων στο Γναθοχειρουρ- 
γικό Τμήμα. 

Για τον καθορισμό του αριθμού των ειδικευομένων στο 
Γναθοχειρουργικό Τμήμα ισχύουν τα παρακάτω κριτή¬ 
ρια: 

α) Να υπάρχουν 4 κλίνες ανά ειδικευόμενο, 
β) Να πραγματοποιούνται 80 εισαγωγές ασθενών ανά 
ειδικευόμενο ετησίως. 

γ) Να εξετάζονται ετησίως 800 ασθενείς στα Εξωτερικά 
Ιατρεία ανά ειδικευόμενο. 

δ) Να γίνονται επεμβάσεις από όλο το φάσμα των γνα- 
θοχειρουργικών πράξεων. 

Άρθρο 4. 

Αναγνώριση καταλληλότητας Νοσοκομειακής Μονάδας 
για μερική άσκηση ειδικευμένων, στην ειδικότητα της 
Γ ναθοχειρουργικής. 

Αναγνώριση καταλληλότητας για μερική άσκηση ειδι- 
κευομένων παρέχεται σε Νοσοκομειακές Μονάδες που 
πληρούν τα παραπάτω γενικά κριτήρια, αλλά στα οποία οι 
πραγματοποιούμενες επεμβάσεις δεν καλύπτουν όλο το 
φάσμα των γναθοχειρουργικών πράξεων ή δεν είναι δυ¬ 
νατό να λειτουργήσει πλήρες εκπαιδευτικό πρόγραμμα. 

Άρθρο 5. 

Ο αριθμός των υπεράριθμων ειδικευμένων (στρατιωτι¬ 
κών οδοντιάτρων κ.α.) δεν θα πρέπει να ξεπερνά την ανα¬ 
λογία του ενός σε κάθε 3 τακτικές θέσεις ειδικευμένων, 
εκτός και εάν υπάρχουν κενές τακτικές θέσεις ειδικευο- 
μένων που αυτοδίκαια πληρώνονται από ειδικευόμενους 
των παραπάνω περιπτώσεων. 


Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Ν. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 332 (6) 

Κύρωση και θέση σε ισχύ του 5ου Συμπληρώματος (Σ5) 
της Ελληνικής Φαρμακοποιίας, έκδοση IV. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 1011/71 «περί αναμορφώσεως της Ελληνι¬ 
κής Φαρμακοποιίας και εκδόσεως συμπληρωμάτων αυ¬ 
τής» (ΦΕΚ 204 Α ). 

β) Του άρθρου 3 παρ. 7 του Ν. 1316/83 «Ίδρυση, οργά¬ 
νωση και αρμοδιότητες του Εθνικού Οργανισμού Φαρμά¬ 
κων κ.λ.π.» (ΦΕΚ 3 Α’) όπως αντικαταστάθηκε με το άρ¬ 
θρο 24 περ. Α’ περ. 1 του Ν. 1579/85 (ΦΕΚ 217 Α’) καθώς 
και τις διατάξεις του άρθρου 8, παρ. 1, 2 και 5 του ίδιου 
Νόμου. 

γ) Του Ν. 1425/84 «Κύρωση της σύμβασης για την εκ¬ 
πόνηση Ευρωπαϊκής Φαρμακοποιίας και άλλες διατάξεις» 
(ΦΕΚ 30 Α’). 

δ) Το άρθρο 29Α του Ν. 1558 (ΦΕΚ 137/Α726.7.85) 
όπως προσετέθη με το άρθρο 27 του Ν. 2081 /92 (ΦΕΚ 
154/Α792). 

2. Π.Δ.: 

α) 148/7.3.89 «Κύρωση και θέση σε ισχύ της Ελληνικής 
Φαρμακοποιίας έκδοση IV» (ΦΕΚ 70 Α’). 

β) 169/10.4.90 «Κύρωση και θέση σε ισχύ του 1ου Συ¬ 
μπληρώματος (ΣΙ) της Ελληνικής Φαρμακοποιίας έκδοση 
IV» (ΦΕΚ 61 Α’). 

γ) 252/21.6.91 «Κύρωση και θέση σε ισχύ του 2ου Συ¬ 
μπληρώματος (Σ2) της Ελληνικής Φαρμακοποιίας έκδοση 
IV» (ΦΕΚ 94 Α’). 

δ) 261/20.8.92 «Κύρωση και θέση σε ισχύ του 3ου Συ¬ 
μπληρώματος (Σ3) της Ελληνικής Φαρμακοποιίας έκδοση 
IV» (ΦΕΚ 141 Α’). 

ε) 19/24.2.94 «Κύρωση και θέση σε ισχύ του 4ου Συ¬ 
μπληρώματος (Σ4) της Ελληνικής Φαρμακοποιίας έκδοση 
IV» (ΦΕΚ 21 Α’). 

3. Την απόφαση αρ. Δ1α/31570/92 του Υπουργού 
Υγείας, Πρόνοιας και Κοινωνικών Ασφαλίσεων «περί συν- 
θέσεως, λειτουργίας κλπ., της Επιτροπής Ελληνικής Φαρ¬ 
μακοποιίας (Ε.Ε.Φ.) και της Επιτροπής Φαρμακοεπαγρύ- 
πνισης (ΕΦΑΡ) και διορισμού μελών τούτων» (ΦΕΚ 526 
Β). 

4. Την πράξη ΔΣ/ΕΟΦ αριθ. 0-349/7η/25.4.94. 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων 
υπ’ αριθ. ΔΥ3α/οικ.370/13.7.94, άρθρο 3 παρ. 1 περ. ε 
και 5, «Ανάθεση αρμοδιοτήτων στους Υφυπουργούς 
Υγείας, Πρόνοιας και Κοινωνικών Ασφαλίσεων Νικόλαο 
Φαρμάκη και Εμμ. Σκουλάκη» (ΦΕΚ 550/15.7.94 τ. Β'). 

6. Ότι από τις διατάξεις του παρόντος Π. Δ/τος προκα- 
λεΐται δαπάνη 8.000.000 δρχ. και έχει εγγραφεί σχετική 
πίστωση στον εγκεκριμένο προϋπολογισμό του Ε.Ο.Φ. οι¬ 
κονομικού έτους 1994 στον ειδικό φορέα 4120 και ΚΑΕ 
4127 για την αντιμετώπιση της σχετικής δαπάνης (σχετ. η 
υπ’ αριθ. 2029 201 /609/0094/13.6.94 απόφαση Υπουρ¬ 
γού Οικονομικών. 

7. Τη γνωμοδότηση αριθμός 447/1984 του Συμβουλίου 
της Επικράτειας με πρόταση του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο 1 

Κυρώνεται και τίθεται σε ισχύ το 5ο Συμπλήρωμα (Σ5) 
της Ελληνικής Φαρμακοποιίας έκδοση IV που καταρτί¬ 
στηκε από τον Εθνικό Οργανισμό Φαρμάκων. 

Άρθρο 2 

Τα κείμενα της κυρωθείσας με το Π.Δ. 106/74 (ΦΕΚ33 
Α') Ελληνικής Φαρμακοποιίας III, που αναφέρονται στον 
πίνακα νΐΙΙ.ΕΙ του 5ου Συμπληρώματος της Ελληνικής 
Φαρμακοποιίας IV παύουν να ισχύουν. 

Άρθρο 3 

Η ισχύς του Π. Δ/γματος αυτού αρχίζει από της δημο- 
σιεύσεως στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων ανατίθεται η δημοσίευση και εκτέλεση αυτού. 

Αθήνα, 11 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 333 (7) 

Ρύθμιση θεμάτων κατάταξης αστυφυλάκων στην Ελληνική 

Αστυνομία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. ζ' και η’ του 


Ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως αντικαταστάθηκε με το άρθρο 1 παρ. 
1 του Ν. 1590/1986 (Α -49). 

2. Τις διατάξεις του άρθρου 7 παρ. 3 του Ν. 2226/1994 
(Α-122). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα», το οποίο προστέ¬ 
θηκε με το άρθρο 27 του Ν. 2081/1992 (Α’-154). 

4. Τις διατάξεις του Π.Δ. 82/1993 «Περιορισμός συναρ- 
μοδιόητας κατά την έκδοση κανονιστικών διαταγμάτων και 
αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'-36). 

5. Το γεγονός ότι από τις διατάξεις του παρόντος Δια¬ 

τάγματος δεν προκαλείται δαπάνη σε βάρος του κρατικού 
προϋπολογισμού. « 

6. Την υπ’ αριθ. 593/1994 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Οι διατάξεις των άρθρων 1, 2, 3, 4, 5 και 6 παρ. 1 του 
Π.Δ. 286/1993 (Α'-124) καταργούνται και επαναφέρονται 
σε ισχύ οι διατάξεις των άρθρων 3 παράγραφος 1,5 παρά¬ 
γραφος 3,9 και 10 παράγραφος 1 του Π.Δ. 496/1987 (Α'- 
229), καθώς και οι διατάξεις των άρθρων 6, 7 και 8 του 
ίδιου Π.Δ. (496/1987), όπως αυτές αντικαταστάθηκαν με 
τις διατάξεις του Π.Δ. 136/1991 (Α'-55). 

Άρθρο 2 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 20 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤΥΛ1ΑΝΟΣ-ΑΓΠΞΛΟΣ ΠΑΠΑΘΕΜΕΛΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕίΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από 8.00' έως 13.00’ 


Χ Ρ ΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Γι α τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

15.000 

Δρχ. 

750 

β) 

» 

» 

» 

Β' 


» 

30.000 

» 

1.500 

V) 

» 

» 

» 

Γ 


» 

10.000 

» 

500 

Υ / 

- δ) 

» 

» 

» 

Δ' 


» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π 

Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμη.& Βιομ. Ιδ. 

» 

10.000 

» 

500 

θ) 

» 

» 

» 

Αν. 

Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε 

. & Ε.Π.Ε. 

» 

200.000 

» 

10.000 

ια) 

Γ ια 

όλα 

τα Τεύχη ι 

εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





